2007D0064 — DA — 16.11.2011 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 15. december 2006 om opstilling af reviderede miljøkriterier og tilhørende krav til vurdering og verifikation for tildeling af EF-miljømærket til vækstmedier (meddelt under nummer K(2006) 6962) (EØS-relevant tekst) (2007/64/EF) (EFT L 032, 6.2.2007, p.137)

Ændret ved:









▼B

KOMMISSIONENS BESLUTNING

af 15. december 2006

om opstilling af reviderede miljøkriterier og tilhørende krav til vurdering og verifikation for tildeling af EF-miljømærket til vækstmedier

(meddelt under nummer K(2006) 6962)

(EØS-relevant tekst)

(2007/64/EF)







KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke ( 1 ), særlig artikel 6, stk. 1, andet afsnit, efter høring af Den Europæiske Unions Miljømærkenævn, og ud fra følgende betragtninger: (1) Der er i henhold til forordning (EF) nr. 1980/2000 foretaget en gennemgang af miljøkriterierne og de krav til vurdering og verifikation, der er fastsat i Kommissionens beslutning 2001/688/EF ( 2 ) om tildeling af Fællesskabets miljømærke til jordforbedringsmidler og vækstmedier. (2) Efter denne gennemgang blev produktgruppen opdelt i to separate produktgrupper, og beslutning 2006/799/EF om jordforbedringsmidler er vedtaget i overensstemmelse hermed. Nævnte beslutning har afløst beslutning 2001/688/EF, hvad angår jordforbedringsmidler. (3) Det er imidlertid nødvendigt at erstatte beslutning 2001/688/EF, hvad angår vækstmedier. (4) I lyset af gennemgangen og under hensyntagen til videnskabens og markedets udvikling, er det passende at revidere de kriterier og krav, der gælder for vækstmedier og udløber den 28. august 2007. (5) De reviderede krav og miljøkriterier bør have en gyldighedsperiode på 4 år. (6) Det er hensigtsmæssigt at tillade en overgangsperiode på højst 18 måneder for producenter, hvis produkter har fået tildelt miljømærket før den 1. oktober 2006, eller som har ansøgt om et sådant før denne dato, så disse producenter har tilstrækkelig tid til at tilpasse deres produkter til de reviderede krav og miljøkriterier. (7) De i denne beslutning fastsatte foranstaltninger er i overensstemmelse med udtalelse fra det udvalg, der er nedsat ved artikel 17 i forordning (EF) nr. 1980/2000 - ud fra følgende betragtninger: VEDTAGET FØLGENDE BESLUTNING:







Artikel 1

Ved produktgruppen »vækstmedier« forstås alt andet end jord in situ, som planter dyrkes i.

Artikel 2

For at et produkt kan få tildelt Fællesskabets miljømærke for vækstmedier i henhold til forordning (EF) nr. 1980/2000, skal det henhøre under produktgruppen »vækstmedier«, jf. definitionen i artikel 1, og opfylde de miljøkrav, der er beskrevet i bilaget.

Artikel 3

Miljøpræstationerne for produktgruppen »vækstmedier« vurderes ud fra de specifikke miljøkriterier i bilaget.

Artikel 4

Til administrative formål er kodenummeret for produktgruppen »vækstmedier«»029«.

▼M2

Artikel 5

Miljøkriterierne for produktgruppen »vækstmedier« og de tilhørende krav til vurdering og verifikation gælder indtil den 31. december 2013.

▼B

Artikel 6

Denne beslutning er rettet til medlemsstaterne.









BILAG

RAMME

Prøvning udføres i påkommende fald i overensstemmelse med de prøvningsmetoder, der er udviklet af det tekniske udvalg CEN 223 »jordforbedringsmidler og vækstmedier« indtil de relevante horisontale standarder udarbejdet på grundlag af retningslinjer fra CEN-taskforce 151 »Horizontal« foreligger.

Prøveudtagning udføres i overensstemmelse med metodologien i CEN/TC 223 (WG 3) som anført og godkendt af CEN i EN 12579 — jordforbedringsmidler og vækstmedier — prøveudtagning. Hvor der skal ske prøvning eller prøveudtagning, som ikke er omfattet af disse metoder og prøvningsteknikker, skal det eller de ansvarlige organ(er), der skal vurdere ansøgningen (herefter benævnt »det ansvarlige organ«), angive, hvilke prøvnings- og/eller prøveudtagningsmetoder det anser for ligeværdige.

Der kan eventuelt anvendes andre prøvningsmetoder, hvis disse accepteres som ligeværdige af det ansvarlige organ. Hvor ingen prøvninger er nævnt, eller de nævnte prøvninger er bestemt til kontrol- eller tilsynsformål, bør de ansvarlige organer basere sig på erklæringer og dokumentation fra ansøgeren og/eller på en uafhængig kontrol.

Det anbefales de ansvarlige organer at tage hensyn til gennemførelse af anerkendte miljøledelsesordninger, såsom EMAS eller ISO 14001, når ansøgningerne og overensstemmelse med kriterierne i dette bilag vurderes. (NB: Det er ikke et krav at gennemføre sådanne ledelsesordninger).

Disse kriterier tager især sigte på:

— at fremme brug af fornyelige materialer og/eller genanvendelse af organisk materiale, der stammer fra indsamling og/eller behandling af affaldsmaterialer og derfor bidrager til at mindske mængden af fast affald til endelig bortskaffelse (f.eks. på deponi)

— at mindske miljøvirkninger fra genvinding og fremstilling af ikke-fornyelige materialer.

Kriterierne er fastsat på niveauer, der fremmer mærkning af de vækstmedier, der har en relativt lav miljøbelastning gennem hele produktets levetid.

MILJØKRITERIER

1. Ingredienser

Det er tilladt at anvende følgende ingredienser:

1.1. Organisk materiale

Et produkt vil kun kunne tages i betragtning med henblik på tildeling af et miljømærke, hvis det ikke indeholder tørv, og hvis dets indhold af organisk materiale stammer fra behandling og/eller genbrug af affaldsmaterialer (som defineret i Rådets direktiv 75/442/EØF om affald ( 3 ) og i bilag I til samme direktiv).

Ansøgeren skal fremsende en detaljeret beskrivelse af produktets sammensætning til det ansvarlige organ sammen med en erklæring om, at produktet opfylder ovenstående krav.

1.2. Slam

Produkterne må ikke indeholde spildevandsslam. Slam (dvs. ikke-spildevandsslam) er kun tilladt, hvis følgende krav er opfyldt:

Slammet skal være identificeret som et af de nedenstående affaldsprodukter i overensstemmelse med den europæiske liste over affald (som fastlagt i Kommissionens beslutning 2001/118/EF om ændring af beslutning 2000/532/EF ( 4 ).







02 03 05 slam fra lokal spildevandsbehandling i forbindelse med forberedelse og behandling af frugt, grøntsager, korn, spiseolier, kakao, kaffe, te, tobak og konserves samt fremstilling af gær og gærekstrakt og produktion og fermentering af melasse 02 04 03 slam fra lokal spildevandsbehandling i forbindelse med sukkerfremstilling 02 05 02 slam fra lokal spildevandsbehandling i mejeriindustrien 02 06 03 slam fra lokal spildevandsbehandling i bagerier og sukkervarefabrikker 02 07 05 slam fra lokal spildevandsbehandling i forbindelse med fremstilling af alkoholholdige og alkoholfrie drikkevarer (bortset fra kaffe, te og kakao)

Slammet skal være enkeltkildesorteret, dvs. at det ikke er blandet med spildevand eller slam, der stammer fra andre fremstillingsprocesser.

Det maksimale indhold af tungmetaller i affaldet før behandling (mg/kg tørvægt) skal opfylde kravene i Kriterium 2.

Slammet skal opfylde alle andre miljømærkekrav i dette bilag og anses i så fald for at være tilstrækkeligt stabiliseret og hygiejniseret.

Ansøgeren skal fremsende en detaljeret beskrivelse af produktets sammensætning til det ansvarlige organ sammen med en erklæring om, at produktet opfylder alle de ovenstående krav.

1.3. Mineraler

Mineraler må ikke stamme fra:

— udpegede områder af fællesskabsbetydning i henhold til Rådets direktiv 92/43/EØF om bevaring af naturtyper samt vilde dyr og planter ( 5 )

— Natura 2000-net, som er særligt beskyttede områder i henhold til Rådets direktiv 79/409/EØF af 2. april 1979 om beskyttelse af vilde fugle ( 6 ) eller i tilsvarende områder, som er beliggende uden for EU og omfattet af analoge bestemmelser i FN's konvention om biologisk mangfoldighed.

Ansøgeren skal fremsende en erklæring til det ansvarlige organ om, at produktet opfylder ovenstående krav; erklæringen skal være udstedt af en kompetent myndighed.

2. Begrænsning af farlige stoffer

I det organiske vækstmediums bestanddele skal indholdet af følgende grundstoffer målt i tørvægt være lavere end nedenstående værdier:







Grundstof mg/kg (tørvægt) Zn 300 Cu 100 Ni 50 Cd 1 Pb 100 Hg 1 Cr 100 Mo (1) 2 Se (1) 1,5 As (1) 10 F (1) 200 (1) Data om indhold af disse grundstoffer er kun nødvendige for produkter, der indeholder materiale fra industrielle fremstillingsprocesser.

NB: Disse grænseværdier gælder, medmindre den nationale lovgivning er mere restriktiv.

Ansøgeren skal fremsende de relevante prøverapporter til det ansvarlige organ sammen med en erklæring om, at produktet opfylder ovenstående krav.

3. Produktegenskaber

Produkter må ikke modvirke planters fremspiring eller efterfølgende vækst.

Ansøgeren skal fremsende de relevante prøverapporter til det ansvarlige organ sammen med en erklæring om, at produktet opfylder ovenstående krav.

4. Sundhed og sikkerhed

Produkternes indhold af primære patogener må ikke overskride maksimumsniveauerne i følgende tabel:

— Salmonella: ikke til stede i 25 g af produktet (6)

— Helminth ova: ikke til stede i 1,5 g af produktet. ( 7 )

— E. coli: <1 000 MPN/g (MPN: most probable number) ( 8 ).

Ansøgeren skal fremsende de relevante prøverapporter og dokumentation til det ansvarlige organ sammen med en erklæring om, at produktet opfylder ovenstående krav.

5. Spiredygtige frø/spredningslegemer

I det endelige produkt må indholdet af ukrudtsfrø og vegetativt reproducerbare dele af ukrudt ikke overstige 2 enheder pr. liter.

Ansøgeren skal fremsende en erklæring om, at produktet opfylder ovenstående krav, til det ansvarlige organ sammen med dertil hørende prøverapporter og/eller dokumentation.

6. Andre kriterier

a) Produkternes elektriske ledningsevne må ikke overstige 1,5 dS/m.

b) For uorganiske vækstmedier gælder følgende:

På alle større professionelle markeder (dvs. på markeder i ét land, hvor ansøgerens årlige salg overstiger 30 000 m3), skal ansøgeren informere brugeren om de eksisterende muligheder for bortskaffelse og behandling af vækstmedier efter endt brug. Disse oplysninger skal være indeholdt i de medfølgende datablade.

Ansøgeren skal informere det ansvarlige organ om de eksisterende muligheder og særligt angive:

— en beskrivelse af indsamling, behandling og bestemmelsessted; plastmaterialer bør altid frasorteres fra mineraler/organiske materialer og behandles for sig.

— en oversigt over den årlige mængde vækstmedier, der indsamles (input) og behandles (pr. bestemmelsessted).

Ansøgeren skal godtgøre, at mindst 50 volumenprocent af affaldet af vækstmedier genanvendes.

7. Produktoplysninger

Generelle oplysninger:

Følgende oplysninger skal ledsage produktet, enten angivet på emballagen eller som medfølgende datablade:

a) navn og adresse på den ansvarlige markedsføringsorganisation

b) en beskrivelse af produkttypen, som indeholder udtrykket »VÆKSTMEDIUM«

c) en identifikationskode for det pågældende vareparti

d) mængden (vægt- eller volumenangivelse)

e) de vigtigste bestanddele (dvs. som hver udgør over 5 % af volumenet), som produktet er sammensat af.

Følgende oplysninger om anvendelsen af produktet skal ledsage produktet, hvis de er relevante, enten angivet på emballagen eller som medfølgende datablade:

a) de anbefalede opbevaringsforhold og den anbefalede seneste anvendelsesdato

b) retningslinjer for sikker håndtering og anvendelse

c) en beskrivelse af produktets anvendelsesformål og eventuelle anvendelsesbegrænsninger

d) en redegørelse for produktets anvendelighed til bestemte plantegrupper (f.eks. kalkskyende eller kalkyndende)

e) pH og forholdet mellem kulstof og nitrogen (C/N-forholdet)

f) en erklæring om det organiske materiales stabilitet (stabilt eller meget stabilt) i henhold til nationale eller internationale normer

g) en redegørelse for de anbefalede anvendelsesmåder

h) til fritidsbrug: en anbefaling om anvendelseshyppighed udtrykt som kilogram eller liter produkt pr. arealenhed (m2) pr. år.

Produktoplysninger må kun udelades, hvis ansøgeren kan give en passende begrundelse herfor.

NB: Disse oplysninger angives, hvis den nationale lovgivning ikke fastsætter andet.







Detaljerede oplysninger: Parameter Prøvningsmetoder Mængde EN 12580 pH EN 13037 Elektrisk ledningsevne EN 13038 C/N-forholdet C/N (1) Tungmetaller (Cd, Cr, Cu, Pb, Ni, Zn) EN 13650 Hg ISO 16772 Salmonella ISO 6579 Helminth ova prXP X 33-017 E. coli ISO 11866-3 (1) Kulstof = organisk materiale (EN 13039) x 0,58; total N (prEN 13654/1-2).

8. Oplysninger på miljømærket

I miljømærkets kasse 2 anføres følgende:

— fremmer genanvendelse af materialer

— fremmer anvendelsen af materialer, der er fremstillet ved en mere bæredygtig metode; derved mindskes de skadelige miljøvirkninger.